འབྲེལ་ཡོད་མི་སྣས་བསམ་འཆར་བཏོན་པ་ལྟར་ན།སྲིད་གཞུང་གིས་འབྲོག་པའི་སྣེ་ཁྲིད་དེ་སྲོལ་རྒྱུན་གྱི་རྩྭ་སའི་ཕྱུགས་ལས་དེ་སྐྱེ་ཁམས་ཕྱུགས་ལས་ཕྱོགས་སུ་བསྒྱུར་དགོས་པ་དང་།མཉམ་ལས་ཁང་འཛུགས་པ་དང་།རྩྭ་ས་དང་ནོར་ལུག་མ་རྐང་དུ་འཇོག་པ།ནོར་ལུག་ཚོ་གསོ་བྱེད་པ།ངལ་རྩོལ་པ་ལྷག་མ་རྣམས་གནས་གཞན་ལ་ཞོར་ལས་སུ་འགྲོ་ཆོག་པ་དེ་རེད།དེ་དང་ཆབས་ཅིགསྲིད་གཞུང་གིས་འབྲོག་ཁུལ་གྱི་ཁྱད་ལྡན་ཐོན་ལས་འཕེལ་རྒྱས་སུ་གཏོང་བར་གཞོགས་འདེགས་ཆེན་པོ་བྱས་ཏེ།གཏན་སྡོད་འབྲོག་པ་རྣམས་ལ་སྔར་ལས་མང་པོའི་ལས་ཞུགས་གི་གོ་སྐབས་བསྐྲུན་དགོས།གཅིགཕྱུགས་ཐོན་དངོས་རྫས་ལས་སྣོན་བཟང་བོ་བྱེད་པ་དང་།ཤུགས་ཆེན་པོས་ཁྱད་ལྡན་འོ་མའི་ཐོན་རྫས་དང་མི་རིགས་ཀྱི་ཁྱད་ཆོས་ཡོད་པའི་ཤ་རིགས་ལས་སྣོན་བྱེད་པ།ལྷད་མེད་སྐྱེ་ལྡན་ཟས་རིགས་སོགས་ཟས་རིགས་ཐོན་སྐྱེད་ལས་སྣོན་བྱེད་པའི་ལས་རིགས་འཕེལ་རྒྱས་སུ་གཏོང་དགོས།གཉིས།གནས་སྐོར་ལས་རིགས་གཙོར་བྱས་ནས།ཐོན་ལས་གསུམ་པ་མགྱོགས་མྱུར་སྒོས་འཕེལ་རྒྱས་སུ་གཏོང་བར་སྣེ་ཁྲིད་དེ།འབྲོག་ཁུལ་གྱི་རང་བྱུང་དང་གནས་སྐོར་ཐོན་ཁུངས་ཕུན་སུམ་ཚོགས་པ་དེ་བཀོལ་སྤྱོད་བྱས་ནས།ནུས་ཤུགས་ཡོད་དགུས་གནས་སྐོར་ལས་རིགས་འཕེལ་རྒྱས་སུ་གཏོང་དགོས།གསུམ།འབྲོག་པའི་རང་བདག་གི་ལས་ཞུགས་འབྲེལ་ལམ་རྒྱ་བསྐྱེད་ནས།མི་རིགས་བཟོ་རྩལ་ཐོན་ལས་དང་གནས་སྐོར།དེ་མིན་ཞབས་ཞུའི་ལས་རིགས་གཞན་དག་འཕེལ་རྒྱས་སུ་གཏོང་བ་དང་ཆབས་ཅིགརིམ་པ་སོ་སོའི་སྲིད་གཞུང་གིས་ཧུར་ཐག་གིས་མཁར་གྲོང་གི་ལས་ཞུགས་རྒྱ་བསྐྱེད་ནས།འབྲོག་པ་རྣམས་གཏན་སྡོད་གནས་ནས་མཁར་གྲོང་དཔལ་འབྱོར་གྱི་ཐོན་སྐྱེད་བདག་གཉེར་མཁན་ལ་བསྒྱུར་དགོས་པ་དང་།སྲོལ་རྒྱུན་གྱི་ཕྱུགས་ལས་ཐོན་སྐྱེད་བྱེད་སྟངས་དེ་དེང་རབས་མཁར་གྲོང་ལེགས་བསྡུས་ཞིབ་གཉེར་ཅན་གྱི་ཐོན་སྐྱེད་བྱེད་སྟངས་སུ་བསྒྱུར་དགོས་ལ།མཁར་གྲོང་ཅན་གྱི་རྣམ་པ་དེ་གཏན་འཁེལ་དང་འཐུས་ཚང་གི་ཕྱོགས་སུ་བསྒྱུར་དགོས།